கேள்வி: மண்டேலா - கதை பற்றி விளக்கவும்.
பதில்: தமிழ்நாடு உள்ள சூராங்குடி என்ற சிறிய கிராமத்தில் சுமார் 840 மக்கள் வாழ்கிறார்கள். இவர்கள் வடக்கத்தியார், தெக்கத்தியார் என இரண்டு சாதிப் பிரிவுகளாகப் பிரிந்துள்ளனர். நீண்ட காலமாகப் போட்டியின்றி இருக்கும் கிராமத் தலைவர் சாதிப் பாகுபாடு பார்க்காதவர். அவருக்கு ஒரு வடக்கத்தியார், ஒரு தெக்கத்தியார் என இரண்டு மனைவிகள் உள்ளனர். மூத்த மகனின் தாய் வடக்கத்தியார், இளைய மகனின் தாய் தெக்கத்தியார். இந்த இரண்டு பிரிவுகளுக்கும் அந்தந்த மகன்கள் தலைமை தாங்குகிறார்கள். இரண்டு தரப்பினரும் எப்போதும் சண்டை போட்டுக் கொள்வதால், கிராமத்தின் வளர்ச்சி கடுமையாகப் பாதிக்கப்படுகிறது. கிராமத்தில் ஒரு பொதுக் கழிப்பறை திறப்பு விழாவில், இரு தரப்பினருக்கும் இடையே மோதல் ஏற்படுகிறது. அப்போது கவனிக்கப்படாமல் விடப்படும் தலைவருக்குப் பக்கவாதம் வந்து முடங்கிப் போகிறார். கிராமத் தேர்தலுக்குச் சில மாதங்களே உள்ளதாலும், தலைவரின் உடல்நிலையைக் கருத்தில் கொண்டும், அவரது மகன்களான ரத்தினம் அல்லது மதி இருவரில் ஒருவரை அடுத்த தலைவராக நியமிக்க MLA ஆலோசனை கூறுகிறார். 3 கோடி ரூபாய் மதிப்புள்ள ஒரு வேலை ஒப்பந்தத்திற்கு MLA-வுக்குத் தலைவரின் உதவி தேவைப்படுகிறது. ஒரு முடிவுக்கு வர முடியாததால், இரண்டு சகோதரர்களும் தேர்தலில் ஒருவரையொருவர் எதிர்த்துப் போட்டியிட முடிவு செய்கிறார்கள். தேர்தல் சாதி அடிப்படையில் பிரிகிறது. தேர்தலுக்கு முந்தைய கணிப்பின்படி, இருவருக்கும் வாக்குகள் சமமாகப் பிரிந்துள்ளன. 'ஸ்மைல்' என்பவர் சூராங்குடியில் வாழும் வீடற்ற, ஒடுக்கப்பட்ட சமூகத்தைச் சேர்ந்த ஒரு முடி திருத்துபவர். அவர் தனது உதவியாளர் 'சைடு பர்ன்' என்பவருடன் ஒரு ஆலமரத்தடியில் வாழ்ந்து வருகிறார். ஒரு நாள் அவர் பணம் சேமிப்பதற்காகத் தபால் நிலையத்திற்குச் செல்கிறார். அவரிடம் எந்த அடையாள அட்டையும் இல்லாததால், புதிய அடையாள அட்டைக்குப் விண்ணப்பிக்கத் தபால் அதிகாரி அவருக்கு உதவுகிறார். இந்தத் தேர்தலில் 'ஸ்மைல்' எந்தப் பக்கமும் சாராதவர் என்பதைக் குறிக்கும் விதமாக, அவருக்கு 'நெல்சன் மண்டேலா' என்ற புதிய பெயரை வைக்கத் தபால் அதிகாரி பரிந்துரைக்கிறார். மண்டேலாவின் வாக்காளர் அடையாள அட்டை வந்ததும், இரண்டு சகோதரர்களும் அவரது வாக்கைப் பெறுவதற்காக அவருக்குத் தொடர்ந்து பரிசுகளை வழங்கியும், அவரது ஆசைகளை நிறைவேற்றியும் அவரை ஈர்க்க முயல்கிறார்கள். எனினும், பல நாட்கள் ஆகியும் மண்டேலா எந்த முடிவும் எடுக்காததால், அவரது வாக்கை ஏலம் விட MLA யோசனை கூறுகிறார். ஏலம் நடக்கும்போது, தேர்தலில் தோற்கும் தரப்பினர் மண்டேலாவைக் கை, கால் முடமாக்கத் திட்டமிட்டுள்ளதை அவரது உதவியாளர் வெளிப்படுத்துகிறார். தலைவர் இறந்துவிட்டதாகப் பொய் சொல்லி, ஏலத்தைக் கைவிடும்படி சகோதரர்களை அவனது உதவியாளர் ஏமாற்றுகிறார். தாங்கள் ஏமாற்றப்பட்டதை அறிந்த சகோதரர்கள், இருவரையும் கடுமையாகத் தாக்கி, அவர்கள் கிராமத்தை விட்டு வெளியேறவும் தடை விதிக்கின்றனர். இரண்டு சகோதரர்களும் மண்டேலாவின் வாக்கை வாங்கும் நம்பிக்கையைக் கைவிடுகிறார்கள். ஆனால், அந்த வேலை ஒப்பந்தத்தின் உண்மையான மதிப்பு 30 கோடி ரூபாய் என MLA சொன்னதும், இருவருக்கும் மண்டேலாவின் வாக்கையும் தேர்தலையும் வெல்ல வேண்டும் என்ற புதிய உற்சாகம் ஏற்படுகிறது. அவர்கள் மீண்டும் மண்டேலாவின் ஆதரவைப் பெற முயல்கிறார்கள். ஆனால் இந்த முறை, ஏலத்தின் போது அவர்கள் அறிவித்த பணத்தைக் கிராமத்தின் பல்வேறு வளர்ச்சிப் பணிகளுக்குப் பயன்படுத்த வேண்டும் என்றும், யார் கிராம வளர்ச்சிக்கு அதிகமாகப் பங்களிக்கிறார்களோ அவருக்கே தனது வாக்கை அளிப்பேன் என்றும் மண்டேலா நிபந்தனை விதிக்கிறார். இரண்டு சகோதரர்களும் தயக்கத்துடன் அவரது கோரிக்கைக்குச் சம்மதிக்கிறார்கள். ஆனால், மண்டேலாவின் வாக்கிற்காகத் தாங்கள் படும் சிரமங்களை நினைத்து எரிச்சல் அடைகிறார்கள். தேர்தலில் தோற்கும் தரப்பினர் அவரைக் கொன்றுவிட வேண்டும் என்று இரண்டு தரப்பினரும் ஒப்புக்கொள்கிறார்கள். தேர்தல் நாளன்று, வாக்களித்த பிறகு மண்டேலாவைக் கிராமத்தை விட்டுத் தப்பிச் செல்லும்படி தபால் அதிகாரி அறிவுறுத்துகிறார். ஆனால், தனது தந்தை விட்டுச்சென்ற முடி திருத்தும் தொழிலைத் தான் தொடர்ந்து செய்ய வேண்டும் என்பதில் மண்டேலா உறுதியாக இருக்கிறார். வாக்களித்த பிறகு மண்டேலா தனது ஆலமரத்தடிக்குத் திரும்புகிறார். அதே வேளையில், சகோதரர்களால் அனுப்பப்பட்ட அடியார்கள் தேர்தல் முடிவுக்காகக் காத்திருந்து, மண்டேலாவைக் கொல்லத் தயாராக இருக்கிறார்கள். அப்போது தலைவர், தபால் அதிகாரி மற்றும் பல கிராம மக்கள் முடி திருத்துவது போல் காரணம் காட்டி மண்டேலாவுக்கு ஆதரவாக வருகிறார்கள். இறுதி காட்சியில் தேர்தல் முடிவுகள் அறிவிக்கப்படும் அதே வேளையில், இரண்டு சகோதரர்களுக்கும் மற்றும் கிராம மக்களுடன் இருக்கும் மண்டேலாவுக்கும் இடையே நடக்கும் ஒரு மோதல் நிலையைக் காட்டுகிறது.
கேள்வி: மண்டேலா - நடிகர்கள் பற்றி விளக்கவும்.
பதில்: * யோகி பாபு நெல்சன் மண்டேலாவாக (இளிச்ச வாயன்) * சீலா ராஜ்குமார் தேன்மொழியாக * சங்கிலி முருகன் பெரிய அய்யாவாக * ஜி. எம். சுந்தர் ரத்னமாக * கண்ணா ரவி மதியாக * செந்தில்குமாரி வள்ளியாக * ஜார்ஜ் மரியன் பி.எல்.ஓ அதிகாரியாக * தீபா சங்கர் ரத்னத்தின் மனைவியாக
கேள்வி: மண்டேலா - தயாரிப்பு பற்றி விளக்கவும்.
பதில்: இப்படம் குறித்து 2019 ஆம் ஆண்டு சூலை மாதம் அறிமுக இயக்குநர் மடோன் அஸ்வின் அறிவித்தார், படத்தின் முதன்மை ஒளிப்பதிவு அன்றே தொடங்கியது. இந்த படத்தில் முடிதிருத்துநர் கதாபாத்திரத்தில் யோகி பாபு முக்கியக் கதாபாத்திரத்தில் நடித்தார். இயக்குநர் பாலாஜி மோகன் படத்தின் இணை தயாரிப்பாளராக உள்ளார். இது அவரது ஓபன் விண்டோ புரொடக்சன்ஸ் பதாகையின் முதல் திரைப்படத் தயாரிப்பு முயற்சியாகும். நாளைய இயக்குநர் ரியாலிட்டி ஷோவில் கலந்துகொண்ட மடோன் தன்னிடம் ஆர்வத்தை வெளிப்படுத்திய பாலாஜியிடம் ஒரு கதையை சொன்னார், படம் பரந்த அளவிலான பார்வையாளர்களை சென்றடைய வேண்டும் என்பதற்காக அவர் தயாரிப்பாளர் எஸ். சஷிகாந்தை கூட்டாக சேர்த்துக் கொண்டு படத்தை தயாரித்தார். கதையைப் பற்றி பேசிய பாலாஜி, "இது கிராமப்புற பின்னணியில் எடுக்கபட்ட ஒரு சமூக நையாண்டி படமாகும். இன்றைய சூழ்நிலையில் பொருத்தமான சில விஷயங்களைப் பற்றி இப்படம் பேசுகிறது. இது நகைச்சுவையைக் கொண்டிருந்தாலும், இது மிகவும் விவேகமானதாகவும் அர்த்தமுள்ளதாகவும் இருக்கும். " படத்தின் படப்பிடிப்பானது ஒரே கட்டமாக 2019 நவம்பரில் நடத்தப்பட்டது.
கேள்வி: மண்டேலா - இசை என்பது என்ன?
பதில்: இப்படத்திற்கு ஓர்கா இசைக்குழுவின் பரத் சங்கர் இசையமைத்துள்ளார். படத்தின் இசைக் கோப்பில் யுகபாரதி, அறிவு (பாடகர்), மமிலிவா ரண்ட்ரியாமஹிஹாஜோசா, பிரதீப் குமார், பாரத் சங்கர் ஆகியோரால் எழுதப்பட்ட ஆறு பாடல்கள் இடம்பெற்றன. இதில் ஒரு பாடலான "ஓரு நீதி ஒன்பாது சாதி" என்ற பாடலானது 1921 ஆம் ஆண்டு மார்ச் 19 ஆம் நாள் தனிப்பாடலாக வெளியிடப்பட்டது, மீதமுள்ள பாடல்கள் சோனி மியூசிக் முத்திரை மூலம் 20 மார்ச் 2021 அன்று வெளியிடப்பட்டன. Tamil Video Songs|website=timesofindia.indiatimes.com|language=en|access-date=2021-04-30}}
கேள்வி: மண்டேலா - வெளியீடு பற்றி நீங்கள் என்ன அறிந்துள்ளீர்கள்?
பதில்: தனுஷ் (நடிகர்) ''ஜகமே தந்திரம்'' (2021) படத்தின் எண்ணியல் வெளியீடு தொடர்பாக, திரையரங்க உரிமையாளர்களும் விநியோகஸ்தர்களும் படத்தின் தயாரிப்பு நிறுவனமான வை நொட் ஸ்டூடியோஸ் எதிராக சிவப்பு அட்டை என்னும் தடையை அறிவித்தனர். மேலும் இந்த தயாரிப்பு நிறுவனத்தின் வரவிருக்கும் எந்த படங்களையும் விநியோகஸ்தர்கள் திரையிட மாட்டார்கள் என்று அறிவிக்கபட்டது. இதன் விளைவாக, வைநெட் ஸ்டுடியோஸ் இப்படத்தை நேரடியாக தொலைக்காட்சியில் வெளியிட முடிவு செய்தது. அதன்படி படமானது விஜய் தொலைக்காட்சியில் 4 ஏப்ரல் 2021 அன்று திரையிடப்பட்டது. மேலும் நெற்ஃபிளிக்சு 9 ஏப்ரல் 2021 வெளியிடபடுவதாக சொல்லப்பட்டது. இருப்பினும், நெட்ஃபிக்சில் 2021 ஏப்ரல் 5 ஆம் நாள் வெளியிட ஏற்பாடு செய்யப்பட்டது. ஏனெனில் அவர்கள் படத்தை தமிழ்நாடு சட்டமன்றத் தேர்தல், 2021 முன்பு வெளியிட விரும்பினர். படத்தின் திரையரங்க சிறப்புக் காட்சியானது 2021 மார்ச் 31 அன்று சென்னை பி. வி. ஆர் சினிமாஸ் திரையரங்கில் நடந்தது